Diwar enkadenn an embregerezhioù gounezvouedel e oa bet savet Produet e Breizh (PeB). E Penn-ar-Bed e oa al lodenn vrasañ eus hech izili. Bremañ avat e fell da pennoù ar gevredigezh cheñch ar skeudenn gentañ-mañ. Ha deuet eo ganto : ar  gennadoù all (gourmarchadoù, treuzdougen…) a dalvez muioch eget un hanter eus obererezh hollek PeB ha ma chom Penn-ar-Bed an departamant dileurietañ, nemañ ket ar muiañ-niver eno ken. Heverk-tre eo gwelet eus pelech eo an 19 ezel nevez bet degemeret er bloaz-mañ : Il-ha-Gwilen a zeu da eil just goude Penn-ar-Bed ha pouez Liger-Atlantel a zo o kreskiñ ivez. Arouezius eo emezeladur stalioù Auchan 44 hag an embregerzh LU da skouer.